Nú á dögum gætu menn ályktað að Árnessýsla væri draugsælli en aðrir landshlutar eftir að Bjarni Harðarson gaf út bók sína Landið , fólkið og þjóðtrúin árið 2001 og Draugasetrið var stofnað á Stokkseyri . Í bókinni Íslenskt vættatal sem út kom 1990 eru einungis teknar með þær vættir sem fengið hafa sérnafn . Nafngreindir draugar í henni eru : 86 á Miðnorðurlandi 62 á Norðvesturlandi 48 á Suðvesturlandi 41 á Miðvesturlandi 37 á Miðausturlandi 25 á Norðausturlandi 12 á Suðausturlandi 9 í Vestmannaeyjum . Þetta segir samt lítið um útbreiðslu draugasagna því nafnlausir draugar eru að sjálfsögðu langtum fleiri en hinir nafngreindu . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .